**TELŠIŲ RAJONO SAVIVALDYBĖS ŠVIETIMO LYDERIŲ BENDRIJOS 2015 M. VEIKLOS ATASKAITA**

Vadovaudamasis 2014 m. rugsėjo 26 d Telšių rajono savivaldybės administracijos direktoriaus sprendimu Nr. A1-1820, patvirtinta Telšių rajono savivaldybės švietimo lyderių bendrijos sudėtis. Bendriją sudaro 24 nariai, kuriuos delegavo Mokyklų lyderių grupės, Telšių rajono savivaldybės administracija, Telšių švietimo centras, Telšių rajono mokinių perlamentas, Lietuvos mokyklų vadovų asociacijos Telšių rajono skyrius, Telšių rajono savivaldybės taryba.

Bendrijos pagrindinis tikslas – inicijuoti lyderystės vystymąsi Telšių rajono savivaldybės švietimo įstaigose, burti švietimo bendruomenes ir socialinius partnerius sėkmingo vaiko ugdymui(si). Bendrijos veiklą kiekvienais metais koordinuoja vis kita mokykla. 2015 m. visas bendrijos veiklas koordinavo Telšių „Džiugo“ gimnazija. Švietimo lyderių bendrijos pirmininkas –Tomas Ubartas, pirmininko pavaduotojas – Mindaugas Sabaliauskas.

2015 metais vyko du švietimo lyderių bendrijos posėdžiai.

2015 m. vasario 17 d. posėdyje dalyvavo kandidatai į Telšių rajono savivaldybės mero postą (Vytautas Kleiva, Petras Kuizinas, Almantas Lukavičius, Jolanta Rupeikinė, Mantas Serva, Algirdas Tarvainis). Bendrijos pirmininkas Tomas Ubartas ir pavaduotojas Mindaugas Sabaliauskas pristatė šios bendrijos tikslus ir uždavinius. Su kandidatais diskutuota apie suaugusiųjų švietimą, priešmokyklinį ugdymą, rajono ugdymo įstaigų tinklo pertvarką bei problema. Sutarta, kad Telšių rajono švietimo lyderių bendriją reikėtų dažniau įtraukti į svarbių švietimui klausimų svarstymą.

2015 m. spalio 21 d. posėdyje dalyvavo Telšių rajono savivaldybės administracijos direktorius Saulius Urbonas, Švietimo kultūros sporto ir jaunimo skyriaus vedėja Danutė Mažeikienė bei šio skyriaus specialistė Irena Daubarienė. Aptartos problemos susijusios su bendrijos veiklų finansavimu, neformaliuoju vaikų švietimu, diskutuota apie mokyklos, su užsienio kalbų pakraipa, reikalingumą.

Bendrijos atstovai dalyvavo nacionaliniuose renginiuose ir dalijosi patirtimi. 2015 m. balandžio 8 dieną Vilniuje vykusiame trečiajame projekto „Lyderių laikas 2“ nacionaliniame švietimo lyderystės forume buvo pristatyta 15 savivaldybių patirtis įgyvendinant projekto veiklas. Šiame forume pristatytas ir Telšių rajono švietimo lyderių bendrijos plakatas, kurį bendrijai padėjo sukurti Telšių dailės mokyklos direktorius Valdemaras Eitutis.

2015 m. balandžio 29-ąją rajone bendrija surengė antrąjį švietimo lyderystės forumas „Lyderystės sėkmės istorijos Telšių rajono mokyklose“. Forumo metu, naudojantis skirtingų mokyklų patirtimi, buvo siekta atkreipti dėmesį į lyderystės naudą bei lyderystės ugdymą(si). Lyderystės sėkmės istorijomis dalijosi Telšių Žemaitės, Telšių r. Varnių Motiejaus Valančiaus, Telšių Vincento Borisevičiaus ir Telšių „Džiugo“ gimnazijos atstovai. Forume oficialiai pristatytas ir Telšių rajono švietimo lyderių bendrijos logotipas, kurio sukūrimui buvo skelbtas rajoninis konkursas.

Bendrijos nariai rajone dalijosi patirtimi, įgyta dalyvaujant projekte „Lyderių laikas 2“. 2015 m. rugsėjo–spalio mėn. Telšių švietimo centre suorganizuotos Kūrybinės dirbtuvės ,,Sėkmingas planavimas“, kuriose rajono mokytojų metodinių būrelių nariais mokėsi sėkmingo planavimo. 2015 m. spalio 26 ir 29 dienomis ISM lyderystės studijų absolventai bei bendrijos nariai, „Džiugo“ gimnazijos direktorius Mindaugas Sabaliauskas ir šios gimnazijos geografijos mokytojas Tomas Ubartas vedė seminarus „Vadovo ir mokytojo lyderystė – pagrindas mokinių mokymosi sėkmei“. Seminarai buvo skirti visai Telšių miesto ir rajonošvietimo bendruomenei.

Bendrijos išsikeltas uždavinys – skatinti lyderystės ugdymą(si), buvo įgyvendinamas per veiklas ugdymo įstaigose. Telšių Žemaitės gimnazija vykdė tarptautinį Lietuvos-Lenkijos mokinių mainų projektą „Lyderystė mus vienija". Telšių „Džiugo“ gimnazijoje suorganizuota integruota-atvira rajono pedagogams etikos ir anglų kalbos pamokoje „Etiška lyderystė“. Bendrija siekdama telkti rajono bendruomenę švietimo iniciatyvoms įgyvendinti, skatino mokyklų bendradarbiavimą. 2015 m. Varnių Motiejaus Valančiaus gimnazija su Telšių Vincento Borisevičiaus gimnazija suorganizavo katalikiškų mokyklų mokinių konferencija „Jaunimas ir bažnyčia“.

Telšių rajono švietimo lyderių bendrijos pirmininkas Tomas Ubartas